# Манастир "Св. Йоан Предтеча" с. Дервент (Акритохори)

Николай Даутов

Девическият манастир „Св. Йоан Предтеча“ се намира недалеч на северозапад край на с. Дервен (дн. Акритохори), в южното подножие на планината Беласица. Построен е през 1981 г. Под ведомството е на манастира „Ксенофонт“, Света гора. Отстои на 59 km от гр. Сяр (Серес) и на 24 km от гр. Валовища (Сидирокастро, Демир Хисар). До него води хубав асфалтиран път. Разполага с удобен паркинг.

Престолен празник на обителта е 29 август, когато Православната Църква чества отсичане на честната глава на св. Йоан Предтеча и Кръстител Господен. В манастира се съхранява частица от мощите на светеца.

Главната църква на обителта има обща площ 500 кв. м. Той е точно копие на стария католикон на манастира „Ксенофонт“ от X век. В манастира има още няколко по-малки храма. Освен това разполага с огромен двор и голяма сграда, която служи като приемна за гости. Сестринството е заето в манастирското стопанство, а също и с иконопис.

© Николай Даутов

© Български турист

## Галерия